2016 թվականի դրությամբ Հայաստանում ԵՄ պատվիրակությունն ունի 129 գործող ծրագրեր՝ 269 մլն եվրո ընդհանուր բյուջեով: Չնայած որ ամենածավալուն ծրագրերն իրականացվում են վերոնշյալ երեք հիմնական գերակա ուղղություններում, ԵՄ ծրագրերի ներկա փաթեթն ընգրկում է նաև, ի թիվս այլ ուղղությունների, աջակցություն գյուղատնտեսության ոլորտին, միգրացիային, բնապահպանությանը, և միջուկային անվտանգությանը, ինչպես նաև, էներգետիկային և նորարարությանը: Հայաստանն ակտիվորեն ներգրավված է կրթական տարբեր ծրագրերում (Էրազմուս+), ինչը նույպես կնպաստի ԵՄ-Հայաստան հարաբերությունների ամրապնդմանը: